钦定古今图书集成/历象汇编/乾象典/第032卷 > 《邓玉函测天约说》 > 论太阳之光图
## 钦定古今图书集成/历象汇编/乾象典/第032卷 > 《邓玉函测天约说》 > 论太阳之光图

论太阳之光图说

如右图，甲乙为日，丙丁为地，其景至戊而止，不至己。
太阳面上有黑子，或一或二，或三四而止，或大或小，
恒于太阳东西径上行，其道止一线，行十四日而尽。
前者尽则后者继之，其大者能减太阳之光。先时或
疑为金水二星，考其躔度则又不合。近有《望远镜》，乃
知其体不与日体为一，又不若云霞之去日极远，特
在其面而不审为何物。